从军行【唐】刘长卿回看虏骑合,城下汉兵稀。白刃两相向,黄云愁不飞。手中无尺铁,徒欲突重围。落日更萧条,北方动枯草。将军追虏骑,夜失阴山道。战败仍树勋,韩彭但空老。草枯秋塞上,望见渔阳郭。胡马嘶一声,汉兵泪双落。谁为吮痈者,此事令人薄。目极雁门道,青青边草春。一身事征战,匹马同辛勤。末路成白首,功归天下人。倚剑白日暮,望乡登戍楼。北风吹羌笛,此夜关山愁。回首不无意,滹河空自流。黄沙一万里,白首无人怜。报国剑已折,归乡身幸全。单于古台下,边色寒苍然。